**Ministru kabineta rīkojuma projekta**

**„Grozījumi Ministru kabineta 2020.gada 18.jūnija rīkojumā Nr.339**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījumi Ministru kabineta 2020.gada 18.jūnija rīkojumā Nr.339 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 18.jūnija rīkojuma Nr.339 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums Nr.339) 1.1.punktu, lai mazinātu Covid-19 krīzes radīto negatīvo seku ietekmi uz kultūras nozari, Valsts kultūrkapitāla fondam no valsts budžeta programmas 02.00.00 „Līdzekļi neparedzētiem gadījumiem” piešķirts finansējums 4 765 000 *euro* apmērā, tai skaitā 2 400 000 *euro* mērķprogrammas „Covid-19 ietekmēto institūciju ilgtspēja” īstenošanai no 2020.gada 1.jūlija līdz 2020.gada 31.decembrim, savukārt atbilstoši MK rīkojuma Nr.339 1.2.punktam Kultūras ministrijai piešķirts finansējums 2 991 937 *euro* apmērā kultūras piedāvājuma attīstīšanai, tostarp Kultūras ministrijas padotības iestādēs. Atbilstoši MK rīkojumam Nr.339 Covid-19 krīzes radīto negatīvo seku ietekmes mazināšanai uz kultūras nozari finansējums 150 000 *euro* apmērā paredzēts Rakstniecības un mūzikas muzejam Dziesmu svētku ekspozīcijas audiovizuālo materiālu izstrādei. Ņemot vērā Dziesmu svētku estrādes Mežaparkā attīstības plānus, kuru ietvaros estrādē iecerēts izveidot pastāvīgu ekspozīciju par Dziesmu svētku tradīciju, pasākuma ietvaros paredzēts, ka tiks izstrādāti audiovizuālie materiāli izmantošanai ekspozīcijā, tai skaitā:  1. 5 000 *euro* tematiskās instalācijas „Mākoņi” vēstījumu izstrādei (koncepcija, satura konsultācijas, teksti); 2. 70 000 *euro* instalācijai „Lielākais koris pasaulē” (video darbi 360 grādu virtuālās realitātes pieredzes radīšanai multivides seansos un programmēšana); 3. 30 000 *euro* kora diriģēšanas instalācijai (video darbs un programmēšana); 4. 45 000 *euro* unikālu Dziesmu svētku tradīcijai veltītu eksponējamo muzeja krājuma priekšmetu restaurācijai vai mulāžu izgatavošanai, 3D attēlu izgatavošanai.   Atbilstoši Rakstniecības un mūzikas muzeja sniegtajai informācijai 2020.gadā intensīvi strādājušas vairākas ekspozīcijas satura sadaļu darba grupas, nokomplektēta mākslinieciski jaudīga radošā un producentu grupa, lai ekspozīcija būtu izcils un kvalitatīvs vēstījums par Dziesmu svētku tradīciju gan Latvijas, gan starptautiskajai mērķauditorijai. Tomēr paredzams, ka 2020.gadā pilnībā sasniegt sākotnēji iecerētos rezultātus un attiecīgi segt to finansiālās izmaksas nebūs iespējams, jo to kavēja vairāki faktori:   1. 2020.gada 21.maijā Rīgas domes īpašuma departaments izsludināja iepirkumu par Mežaparka Lielās estrādes noslēdzošajiem pārbūves darbiem, kuru apjomā ietilpa ekspozīcijas izbūve, tostarp ekspozīcijas satura un dizaina koncepcijas izstrāde, ekspozīcijas elementu rasējumu un specifikāciju izstrāde, ekspozīcijas grafiskās identitātes izstrāde. Atbilstoši Rakstniecības un mūzikas muzeja norādītajam tās ir izšķirīgas pozīcijas, lai varētu savietot ekspozīcijas koncepcijas satura ieceres ar mākslinieciskajām un tehnoloģiskajām iespējām un to veiktu ciešā sadarbībā ar iepirkumā izraudzīto dizaina koncepcijas izstrādātāju. 2020.gada jūlija sākumā paredzētā iepirkuma rezultātu izziņošana aizkavējās līdz 2020.gada 2.oktobrim, kad satura darba grupas varēja uzsākt sadarbību ar uzvarētāja būvnieka piesaistīto apakšuzņēmēju SIA „Mailitis A.I.I.M”; 2. saistībā ar Covid-19 tika noteikti ārkārtējās situācijas ierobežojumi. Tikai 2020.gada oktobrī, kad sadarbībā ar ekspozīcijas dizaina koncepcijas izstrādātāju bija precizēti darba uzdevumi video instalāciju un interakciju tehniskajiem parametriem, bija iespējams sākt plānot iecerētos filmēšanas darbus, kuros paredzēts veikt gan amatieru, gan profesionālo koru dziedājumu ierakstus, kuriem sekotu programmēšanas, testēšanas, modelēšanas darbi. Kopš 2020.gada oktobra vidus šādas aktivitātes vairs nebija iespējamas.   Taču līdz pat 2020.gada beigām tiek veikti producēšanas un satura detalizētas izstrādes darbi, darba grupas attālinātās sanāksmēs tiekas ar regularitāti reizi nedēļā, lai nekavējoties var uzsākt instalāciju izstrādi.  Paredzams, ka Rakstniecības un mūzikas muzejam objektīvu iemeslu dēļ darbu izpildes un finansējuma izlietojums līdz 2020.gada beigām būs par 118 848 *euro* mazāks nekā sākotnēji plānots, un nepieciešams samazināt MK rīkojumā Nr.339 paredzētā finansējuma apmēru. Minēto izmaiņu rezultātā samazināsies MK rīkojumā Nr.339 Rakstniecības un mūzikas muzejam Dziesmu svētku ekspozīcijas audiovizuālo materiālu izstrādei paredzētā finansējuma apmērs līdz 31 152 *euro*, attiecīgi precizējot arī MK rīkojuma Nr.339 1.2.punktā Kultūras ministrijai kultūras piedāvājuma attīstīšanai, tostarp Kultūras ministrijas padotības iestādēs paredzēto finansējumu līdz 2 873 089 *euro*.  Atbilstoši Rakstniecības un mūzikas muzeja sniegtajai informācijai 2020.gadā paveiktie darbi ir sekojoši:  1) tematiskās instalācijas „Mākoņi” vēstījumu izstrādei (koncepcija, satura konsultācijas, teksti) – plānotie darbi ir izpildīti, gala summa 5 250 *euro*;  2) instalācija „Lielākais koris pasaulē” (video darbi 360 grādu virtuālās realitātes pieredzes radīšanai multivides seansos un programmēšana) – konceptuāli un kvalitatīvi pilnveidota satura ideja, savietojot ar oriģināliem un potenciāli starptautiski atzītiem dizaina risinājumiem: izstrādātas koncepcijas un scenāriji video darbiem; kordziedāšanas interakcijas koncepcija; izstrādātas 3D vizualizācijas; apmeklētāju pieredzes interakcijām; notikušas konsultācijas ar IT uzņēmumu par projekta tehnoloģisko risinājumu savietojamību ar satura iecerēm – apgūtā summa 23 293 *euro*;  3) kora diriģēšanas instalācijai (video darbs un programmēšana – īstenošana pārcelta Covid-19 ierobežojumu dēļ. Instalācija tiks integrēta instalācijas „Lielākais koris pasaulē” ietvarā;  4) unikālu Dziesmu svētku tradīcijai veltītu eksponējamo muzeja krājuma priekšmetu restaurācijai vai mulāžu izgatavošanai, 3D attēlu izgatavošanai – restaurēti 3 muzeja priekšmeti: Bramberģes dziedāšanas biedrības karogs; piemiņas lakatiņš (1888); Bārtas novada latviešu tautas tērps (darināts DP nometnē. Līgo karoga mulāžas izgatavošana saskaņota 2020.gada oktobrī ar Rīgas domes iepirkumā uzvarējušā pretendenta piesaistīto ekspozīcijas dizaina projekta izstrādātāju, uzsāktas sarunas par mulāžas izgatavošanu (veikta vēsturiskā karoga izpēte, tiek izstrādāta materiālu un darba tāme, darbs veicams 2021.gadā) – apgūtā summa 2 609 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds, Rakstniecības un mūzikas muzejs, profesionālās izglītības kompetences centrs „Nacionālā mākslu vidusskola”. |
| 4. | Cita informācija | Saskaņā ar Ministru kabineta 2020.gada 30.oktobra rīkojumu Nr.631 „Grozījums Ministru kabineta 2020.gada 18.jūnija rīkojumā Nr.339 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” MK rīkojumā Nr.339 tika veikts grozījums, kas tika sagatavoti, pamatojoties uz tā brīža epidemioloģisko situāciju. Kopš minētā grozījuma veikšanas MK rīkojumā Nr.339 epidemioloģiskā situācija ir pasliktinājusies, kā rezultātā, pamatojoties uz Ministru kabineta 2020.gada 6.novembra rīkojumu Nr.644 „Par ārkārtējās situācijas izsludināšanu” atkārtoti tika izsludināta ārkārtējā situācija, kas paredz, ka laika posmā no 2020.gada 9.novembra līdz 2020.gada 6.decembrim nenotiek nekādi kultūras un publiskie pasākumi. Vadības grupas Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam (apstiprināta ar Ministru prezidenta 2020.gada 16.marta rīkojumu Nr.2020/1.2.1.-62) 2020.gada 13.novembra sēdē tika pieņemts lēmums, ka Valsts kultūrkapitāla mērķprogrammas „Covid-19 ietekmēto institūciju ilgtspēja” 3.posma ietvaros atbalsta intensitāte ir 90% apmērā iepriekš plānoto 75% vietā un netiek noteikti atbalsta griesti, ja vien tie nepārsniedz de minimis robežu un mērķprogrammas finansējuma robežās tiek sniegts atbalsts norises vietām, noliktavām virs 500 m2 vienreizējs atbalsts līdz 2020.gada 31.decembrim par 1 m2. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Valsts kultūrkapitāla fonds, Rakstniecības un mūzikas muzejs, profesionālās izglītības kompetences centra „Nacionālā mākslu vidusskola”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 23 417 014 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 23 417 014 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 23 417 014 | -118 848 | 0 | 0 | 0 | 0 | 0 |
| 2.1. valsts pamatbudžets | 23 417 014 | -118 848 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 118 848 | 0 | 0 | 0 | 0 | 0 |
| 3.1. valsts pamatbudžets | 0 | 118 848 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Kultūras ministrijai 2020.gadā no valsts budžeta programmas 02.00.00 „Līdzekļi neparedzētiem gadījumiem” piešķirti 23 417 014 *euro*,tajā skaitāCovid-19 krīzes pārvarēšanai 22 262 102 *euro.*  Atbilstoši MK rīkojuma Nr.339 1.2.punktam Kultūras ministrijai piešķirtais finansējums kultūras piedāvājuma attīstīšanai, tostarp Kultūras ministrijas padotības iestādēs, samazinās par 118 848 *euro*, un attiecīgi precizējas kopējā Kultūras ministrijai kultūras piedāvājuma attīstīšanai, tostarp Kultūras ministrijas padotības iestādēs, piešķirtā finansējuma summa – 2 873 089 *euro* (2 991 937 *euro* – 118 848 *euro* = 2 873 089 *euro*).  Ņemot vērā plānoto neizlietoto atlikumu piešķirtajam finansējumam Covid-19 krīzes radīto seku mazināšanai, Kultūras ministrija atgriezīs 118 848 *euro* budžeta resora „74. Gadskārtējā valsts budžeta izpildes procesā pārdalāmais finansējums” programmā 02.00.00 „Līdzekļi neparedzētiem gadījumiem”, lai nepieciešamības gadījumā būtu iespējams operatīvi piešķirt līdzekļus neparedzētiem gadījumiem saskaņā ar Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”, tai skaitā ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem.  Neizlietoto finansējumu Kultūras ministrija lūgs piešķirt valsts sabiedrībai ar ierobežotu atbildību „Latvijas Nacionālā opera un balets” ar mērķi Covid-19 izplatības seku novēršanas un pārvarēšanas pasākumu ietvaros nodrošināt tās darbības stabilitāti, veicot uzlabojumus ēkā Rīgā, Aspazijas bulvārī 3, attiecīgi palielinot kapitālsabiedrības pamatkapitālu, sagatavojot Ministru kabineta rīkojuma projektu „Par apropriācijas palielināšanu Kultūras ministrijai”.  Papildus precizējas Rakstniecības un mūzikas muzejam nepieciešamais finansējums Dziesmu svētku ekspozīcijas audio vizuālo materiālu izstrādei 31 152 *euro*(150 000 *euro* – 118 848 *euro* = 31 152 *euro*). Plānotais līdzekļu izlietojums 2020.gadā ir sekojošs:   |  |  |  | | --- | --- | --- | | Mērķis | Plānotā summa | Finansējums 2020.gadā | | Tematiskās instalācijas „Mākoņi” vēstījumu izstrādei (koncepcija, satura konsultācijas, teksti) | 5 000 | 5 250 | | Instalācija „Lielākais koris pasaulē” ” (video darbi 360 grādu virtuālās realitātes pieredzes radīšanai multivides seansos un programmēšana) | 70 000 | 23 293 | | kora diriģēšanas instalācijai (video darbs un programmēšana) | 30 000 | 0 | | unikālu Dziesmu svētku tradīcijai veltītu eksponējamo muzeja krājuma priekšmetu restaurācijai vai mulāžu izgatavošanai, 3D attēlu izgatavošanai | 45 000 | 2 609 | | **Kopā:** | **150 000** | **31 152** |   Tiek precizēts paredzētā finansējuma sadalījums pa izdevumu pozīcijām (nemainot kopējo finansējuma summu) Kultūras ministrijas padotībā esošo profesionālās vidējās izglītības iestāžu materiāltehniskās bāzes uzlabošanai un infrastruktūras sakārtošanai paredzot finansējumu 660 000 *euro*, tai skaitā profesionālās izglītības kompetences centra „Nacionālā mākslu vidusskola” ēku jumtu sakārtošanai 86 249 *euro* (tai skaitā struktūrvienības „Rīga Doma kora skola” ēkā ar kadastra apzīmējumu 01000610095001 (adrese: Meža iela 15, Rīga) jumta renovācijas izmaksas 29 564 *euro*,struktūrvienības „Rīgas Horeogrāfijas skola” un struktūrvienības „Rīga Doma kora skola” kopīgi izmantotajā ēkā ar kadastra apzīmējumu 01000610095004 (adrese: Kalnciema iela 12, Rīga) jumta renovācijas izmaksas 34 549*euro*, struktūrvienības „Emīla Dārziņa mūzikas vidusskola” ēkā ar kadastra apzīmējumu 01000610094006 (adrese: Kalnciema iela 10 k-2, Rīga) jumta renovācijas izmaksas 22 136 *euro*), profesionālās izglītības kompetences centra „Nacionālā mākslu vidusskola” struktūrvienības „Rīga Doma kora skola” 6.stāva telpu remontam – 274 708 *euro* un struktūrvienības „Emīla Dārziņa mūzikas vidusskola” zāles pārbūvei – 259 043 *euro* un 40 000 *euro* pianīnu iegādei.   |  |  |  |  |  |  |  | | --- | --- | --- | --- | --- | --- | --- | | Mērķis | Plānotā summa | Faktiskā iepir-kuma summa | Līgumsods par kavējumu | Ietaupījums | Pārdales starp pozīcijām | Precizētais finansējums | | **1. PIKC NMV jumtu sakārtošana, t.sk.,** | **120000** | **91993** | **5744** | **33751** | **-33 751** | **86 249** | | *Jumta renovācija RDKS* | *33808* | *32848* | *3284* | *4244* |  | *29 564* | | *Jumta renovācija RDKS un RBS* | *51155* | *34549* |  | *16606* |  | *34 549* | | *Jumta renovācija EDMS* | *35037* | *24596* | *2460* | *12901* |  | *22 136* | | **2. RDKS 6.stāva telpu remonts** | **205000** | **274 708** |  |  | **+69 708** | **274 708** | | **3.EDMS zāles pārbūve** | **295000** |  |  |  | **-33 957** | **259 043** | | **4. pianīnu iegādei** | **40 000** |  |  |  | **0** | **40 000** | | **Kopā** |  |  |  | **33 751** | **0** | **660 000** | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Putniņa 67330288

[Roventa.Putnina@km.gov.lv](about:blank)

Zakevica 67330260

[Baiba.Zakevica@km.gov.lv](about:blank)